Juho Kuosmanen

Juho Kuosmanen (s. 30. syyskuuta 1979 Kokkola) on suomalainen elokuvaohjaaja. Hän opiskeli elokuvaohjausta Taideteollisessa korkeakoulussa vuosina 2004–2014. Elokuvien lisäksi Kuosmanen on ohjannut teatteria ja oopperaa sekä näytellyt muun muassa Auli Mantilan televisiosarjassa Hopeanuolet sekä Leea Klemolan näytelmissä Kokkola ja New Karleby. Kuosmasen lyhytelokuva Kestomerkitsijät (2007) valittiin Cannesin elokuvajuhien opiskelijaelokuvien Cinéfondation-kilpasarjaan ja se sai kolmannen palkinnon. Kuosmasen ensimmäinen teatterilevityksessä ollut elokuva Taulukauppiaat (2010) oli ehdolla Jussi-palkinnon saajaksi viidessä kategoriassa. Taulukauppiaat oli Kuosmasen lopputyöelokuva Taideteollisen korkeakoulun elokuva- ja lavastustaiteen osastolta. Taulukauppiaat voitti pääpalkinnon Cannesin elokuvajuhlien opiskelijaelokuvien Cinéfondation-kilpasarjassa. Kuosmasen ensimmäinen pitkä elokuva Hymyilevä mies valittiin Cannesissa toukokuussa 2016 kahteen eri sarjaan. Elokuva oli mukana festivaalin toiseksi arvostetuimmassa Un certain regard -kilpasarjassa, jonka se myös voitti. Palkinto on ensimmäinen, jonka suomalainen elokuva on tässä sarjassa koskaan saanut. Elokuva valittiin myös esikoisohjausten Caméra d'Or -palkintosarjaan. Hymyilevä mies voitti kahdeksan Jussi-palkintoa, muun muassa parhaan elokuvan ja parhaan ohjauksen Jussi-palkinnot. Kuosmasen toinen pitkä elokuva Hytti nro 6 (2021) palkittiin Cannesin elokuvajuhlien kilpasarjassa jaetulla Grand Prix -palkinnolla toisena suomalaisena elokuvana. Elokuva valittiin Suomen ehdokkaaksi parhaan kansainvälisen elokuvan Oscar-palkintoon. Elokuva pääsi vasta toisena suomalaisena elokuvana short-listalle asti. Elokuva sai kahdeksan Jussi-palkintoa, muun muassa parhaan elokuvan, parhaan ohjauksen ja parhaan käsikirjoituksen palkinnot. Opiskeluaikanaan Juho Kuosmanen teki läheistä yhteistyötä Kokkolan oopperan kanssa. ==Valikoitu filmografia== * Galaxien Ritari (lyhytelokuva) 2005 * Kestomerkitsijät (lyhytelokuva) 2007 * Kaupunkilaisia (lyhytelokuva) 2008 * Taulukauppiaat, 2010 * Romu-Mattila ja kaunis nainen (lyhytelokuva) 2012 * Hevoshullu (lyhytelokuva) 2013 * Hymyilevä mies, 2016 * Salaviinanpolttajat (lyhytelokuva) 2017 * Hytti nro 6, 2021 * Kaukainen planeetta (lyhytelokuva) 2023 * Alice & Jack (tv-sarja, ohjasi kolme ensimmäistä jaksoa) 2024. == Muu taiteellinen työ == * Figaron häät, monikamerataltiointi, Kokkolan ooppera 2006 * Lepakko-operetti, videoprojisoinnit, Kokkolan ooppera 2007 * ”Lulun myöhemmät vaiheet”, mykkäelokuva osana Lulu-oopperaa, Kokkolan ooppera 2009 * ooppera Carmen 2010, ohjaus yhteistyössä Juha Mustanojan kanssa, kapellimestarit Sakari Oramo ja Santtu-Matias Rouvali * Ford Taunus – Volga Farmari, teatteriohjaus ja sovitus 2011 * Romu-Mattila ja Kaunis Nainen, mykkäelokuva-performanssi 2012, yhteistyössä Ykspihlajan Kino-Orkesterin ja foley-artisti Heikki Kossin kanssa * Suomi uuteen nousuun, videoprojisoinnit, Kokkolan kaupunginteatteri 2012 * Olavi Uusivirran musiikkivideo ”Tiet etäisyyksiin” 2013, kuvaus, ohjaus, leikkaus * ooppera Silbersee, ohjaus yhteistyössä Anu Komsin kanssa, kapellimestari Sakari Oramo, Kokkolan ooppera 2014 == Palkinnot ja tunnustukset == * Tampereen elokuvajuhlien nuorisotuomariston palkinto elokuvalla Kaupunkilaisia. * Opiskelijaelokuvien Cinéfondation-kilpasarjan voitto Cannesin elokuvajuhlilla 2010 elokuvalla Taulukauppiaat. * Tampereen elokuvajuhlien kotimaisen kilpailun yli 30-minuuttisten elokuvien pääpalkinto 2010 elokuvasta Taulukauppiaat. * Voitto Cannesin elokuvajuhlilla Un certain regard -kilpasarjassa 2016 elokuvalla Hymyilevä mies. * Elokuvataiteen valtionpalkinto 2016 yhdessä Jussi Rantamäen ja J-P Passin kanssa elokuvasta Hymyilevä mies. * Vuoden elokuvaohjaaja 2016 * Suomen elokuvaajien yhdistyksen tunnustuspalkinto ”Vuoden Valo” 2016 yhdessä J-P Passin kanssa elokuvasta Hymyilevä mies. * Vuoden urheilukulttuuriteko 2017 elokuvasta Hymyilevä mies * Jussi-palkinto 2017 ohjauksesta elokuvassa Hymyilevä mies. * Jaettu Grand Prix -palkinto Cannesin elokuvajuhlien kilpasarjassa elokuvalla Hytti nro 6. * Jussi-palkinto 2022 ohjauksesta elokuvasta Hytti nro 6 * Jussi-palkinto 2022 käsikirjoituksesta yhdessä Andris Feldmanisin ja Livia Ulmanin kanssa elokuvasta Hytti nro 6 * Vuoden elokuvaohjaaja 2022. * Suomi maailmankartalle -tunnustus Red Carpet -festivaalilla 2023. == Lähteet == == Aiheesta muualla == * Juho Kuosmanen Elonetissä * Luokka:Suomalaiset elokuvaohjaajat Luokka:Jussi-palkinnon saajat Luokka:Vuonna 1979 syntyneet Luokka:Elävät henkilöt